CELEX: 32016R2221
Language: fi
Date: 2016-12-05 00:00:00
Title: Komission täytäntöönpanoasetus (EU) 2016/2221, annettu 5 päivänä joulukuuta 2016, tiettyjen tavaroiden luokittelusta yhdistettyyn nimikkeistöön

10.12.2016   
               
               
                  FI
               
               
                  Euroopan unionin virallinen lehti
               
               
                  L 336/14
               
            KOMISSION TÄYTÄNTÖÖNPANOASETUS (EU) 2016/2221,
      annettu 5 päivänä joulukuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 5 päivänä joulukuuta 2016.
         
            
               Komission puolesta
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EUVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Tavara koostuu kolmesta taipuisasta putkesta, jotka on yhdistetty toisiinsa Y:n muotoisella liitännällä. Kunkin putken päässä on Luer-liitäntä. Tavaran kokonaispituus on noin 16 cm ja putkien läpimitta noin 4 mm. Tavara on valmistettu eri muovilaaduista, kuten polyvinyylikloridista tai akryylipolymeeristä.
                     Luer-liitäntää käytetään yhdistämään tavara muihin putkiin ja/tai laitteisiin (esimerkiksi injektioruiskut) tavalla, joka estää vuodon.
                     Tavaraa käytetään useilla aloilla, kuten lääketieteellisessä ympäristössä, laboratoriotyöskentelyssä, tutkimuksessa ja muussa ympäristössä, jossa vaaditaan tiivistä liitäntää vuotojen estämiseksi.
                     Ks. kuva (*1).
                  
                  
                     3917 33 00 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön, 39 ryhmän 8 huomautuksen sekä CN-koodien 3917  ja 3917 33 00  nimiketekstien mukaisesti.
                     Tullille esitettäessä tavaraa ei voida tunnistaa 90 ryhmän 2 huomautuksessa tarkoitetuksi lääketieteellisen kojeen osaksi. Luokittelu nimikkeeseen 9018  ei tästä syystä tule kyseeseen.
                     Tavara täyttää objektiivisesti todettavien ominaispiirteidensä ja ominaisuuksiensa perusteella nimikkeen 3917  ehdot ja 39 ryhmän 8 huomautuksen vaatimukset.
                     Sen vuoksi se on luokiteltava CN-koodiin 3917 33 00  muuksi putkeksi (vahvistamattomat ja muihin aineisiin muuten yhdistämättömät), jossa on liitos- ja muita osia.
                  
               
            (*1)  Kuva on ainoastaan ohjeellinen.